सोशल नेटवर्किंग साइट फेसबुक विवादों में घिर रही है. फेसबुक से लोगों का डेटा चोरी हो गया है. इस पर कंपनी ने सीईओ मार्क जुकरबर्ग ने भी अपनी चुप्पी तोड़ दी है. जुकरबर्ग ने कैम्ब्रिज एनालिटिका के मामले में अपनी गलती को कबूला है. दरअसल, फेसबुक को आलोचना का सामना इसलिए करना पड़ रहा है, क्योंकि एक ब्रिटिश कन्सल्टिंग कंपनी कैम्ब्रिज एनालिटिका (Cambridge Analytica) पर आरोप लगा है कि उसने पांच करोड़ फेसबुक यूजरों का डेटा बिना अनुमति के जमा किया और उस डेटा का इस्तेमाल राजनेताओं की मदद करने के लिए किया, जिनमें अमेरिकी राष्ट्रपति डोनाल्ड ट्रंप का चुनावी कैंपेन तथा ब्रेक्जिट आंदोलन शामिल हैं.